Борис Младенов-Young
Какво ли се опитва да ми каже…

chitanka.info

Какво ли се опитва да ми каже

седемдесетгодишното ми тяло,

та ме преследва и в съня ми даже,

като ранена хрътка заскимтяло.

От неговите жалби нямам мира,

проблеми непрестанно ми създава,

все нещо ново сутрин ми сервира —

ту болен гръб, ту възпалена става.

Най-сетне то през плач ми заговорва:

„Ех, старче, стига! Прибери остена!

Достатъчно ме шиба и пришпорва.

Смили се! Остави ме да почина!

Че е плътта ми болна, изнурена —

смъкни самара, че ще се помина!“

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.